Publication: Magyar Közlöny
Issue: MK-2000-52 (Year: 2000, Number: 52)
Era: 1990-2004
Section: A szakmai vizsga a teljes szakmai ismeretanyagot átfogja, egyes részei alól felmentés a szakmai vizsgáztatás általános szabályairól és eljárási rendjéről szóló, többször módosított 10/1993. (XII. 30.) MüM rendelet alapján adható.
Paragraph Index: 508

3. A szakmai vizsga részei — Gyakorlati vizsga. — Írásbeli vizsga. — Szóbeli vizsga. Szakmai gyakorlati vizsga Beadott szakdolgozat megvédéséből áll. A szakdolgozat fő témakörei: — Szervezetelméletek, vagy — Humán erőforrás-menedzsment, vagy — Minőségbiztosítás. A vizsgázó a szakdolgozat konkrét kiválasztott témakörét a szóbeli vizsga előtt három hónappal jelzi az oktatást szervező intézmény felé. Az elkészített szakdolgozat leadási határideje a szóbeli vizsgát megelőző egy hónap. Szakmai elméleti vizsga A szakmai elméleti vizsga írásbeli, szóbeli vizsgarészből áll. Tantárgyai: — Humán erőforrás — Szervezés — Gazdálkodás Írásbeli vizsga: A vizsgázók az Egészségügyi Minisztérium által központilag kiadott összetett feladatlapot oldanak meg a III. 2. pontban meghatározott követelmények alapján. A feladatlap kérdései a képzés teljes ismeretanyagát átfogják. A feladatlap megoldására 180 perc áll a vizsgázók rendelkezésére. Szóbeli vizsga A szóbeli vizsga tételsorát az egészségügyi miniszter határozza meg. 2000/52. szám A vizsga tantárgyai, témakörei Humán erőforrás — menedzser tevékenységek és feladatok, — vezetési stílusok és szerepek, — a vezetés és irányítás pszichológiai aspektusai, — az erőforrás menedzsment története, formái és stratégiája, — konfliktuskezelés, — teljesítményértékelés. Szervezés — az egészségügyi intézményrendszer felépítése (szervezet), — munkafolyamatok szervezése az egészségügyben, — kontrolling, — minőségbiztosítás alapjai, — egészségügyi törvény, — munkajog, — információáramlás az egészségügyi ellátásban. Gazdálkodás — gazdálkodás az egészségügyi ellátásban, — finanszírozás az egészségügyi ellátásban, — az intézmények finanszírozása, — költségvetés. A vizsgázók teljesítményének értékelése Szakmai gyakorlati vizsga. A szakmai gyakorlati vizsga osztályzatát a szakdolgozatra adott érdemjegy és a szakdolgozat megvédésére kapott érdemjegy alapján kell kialakítani. A szakdolgozat értékelésének szempontjai — az írásbeli munka a vizsgázó saját megfigyelésére és elemzésére épüljön, — a vizsgázó szakmai megállapításainak, következtetéseinek legyen gyakorlatot fejlesztő értéke, — a szakdolgozat terjedelme minimum 10 oldal legyen, — tükrözze a vizsgázó szakirodalmi jártasságát. A szakmai elmélet osztályzatát az írásbeli és a szóbeli vizsgarészen kapott érdemjegyek alapján átlagszámítással kell meghatározni. Törtérték esetén a szóbeli vizsga eredménye felé kell kerekíteni. V. Egyéb tudnivalók A vizsgázó az eredményes szakmai vizsga után egészségügyi menedzser szakképesítést kap, amit a vizsgázó nevére kiállított „bizonyítvány” tanúsít.

Source: https://magyarkozlony.hu/hivatalos-lapok/4c1e66df14a43b3b61af6535a8b12370f7e78162/dokumentumok/1566e8e82c1207db7d933df98bf3e476bb1b22f7/letoltes